ଭୁବନେଶ୍ୱର, ମେ ୨୬(ଲୋକାଲ ୱାୟାର): କରୋନା ସ୍ଥିତିରେ ଆଗାମୀ ୧୫ ଦିନରୁ ଏକ ମାସ ପର୍ଯ୍ୟନ୍ତ ସମୟ ଆମ ପାଇଁ ଏକ ଆହ୍ୱାନ ହେବ, ତଥାପି ଏହାର ମୁକାବିଲାରେ ମାନବତା ଆଧାରରେ ଆମେ ସଫଳ ହେବା ବୋଲି ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ମଙ୍ଗଳବାର କହିଛନ୍ତି ।
ରାଜ୍ୟରେ କରୋନା ମୁୁକାବିଲା ସ୍ଥିତିର ମୁଖ୍ୟମନ୍ତ୍ରୀ ମଙ୍ଗଳବାର ସମୀକ୍ଷା କରିଥିଲେ । ଏହା ପରେ ସେ କହିଥିଲେ ।
ଏବେ ଆମ ରାଜ୍ୟକୁ ଟ୍ରେନ ଓ ବିମାନ ଚଳାଚଳ ଆରମ୍ଭ ହୋଇ ଯାଇଛି । ବହୁ ସଂଖ୍ୟକ ପ୍ରବାସୀ ଆସୁଛନ୍ତି ଏବଂ ଆଗକୁ ଆସିବେ ମଧ୍ୟ ।
ଏଭଳି ସ୍ଥିତିର ମୁକାବିଲା କରିବା ଆମ ପାଇଁ ଏକ ଆହ୍ୱାନ ହେବ । ତଥାପି ପେସାଦାର ମନୋଭାବରେ ଆମେ ଏହାର ମୁକାବିଲା କରିବାରେ ସଫଳ ହେବ ବୋଲି ମୁଁ ଦୃଢ଼ ନିଶ୍ଚିତ ।
ସେ କହିଥିଲେ, ଆମେ ଦୁଇ ମାସ ଧରି ଲକ୍ ଡାଉନରେ ଅଛୁ । ଏହି ଅବଧିରେ ଆମେ ବୈଜ୍ଞାନିକ, ସାମାଜିକ ଏବଂ ପ୍ରଶାସନିକ କ୍ଷେତ୍ରରେ ବହୁତ କିଛି ଶିକ୍ଷା ପାଇଛୁ ।
ଏହି ଅଭିଜ୍ଞତାକୁ ଆମକୁ ଆଧାର କରିବାକୁ ପଡ଼ିବ, ଯଦ୍ୱାରାକି ଆମେ ମହାମାରୀର ମୁକାବିଲା କରିପାରିବା ସହ ଆର୍ଥିକ ଏବଂ ଜୀବିକର୍ଜନ କାାର୍ଯ୍ୟକଳାପକୁ ସ୍ୱାଭାବିକ କରିପାରିବ ।
ଭୂତାଣୁର ସଂକ୍ରମଣ ଆମକୁ ଏହା ଶିଖାଇଛି ଯେ, ମାସ୍କ ପିନ୍ଧି, ସାମାଜିକ ଦୂରତ୍ୱ ରକ୍ଷା କରି ଏବଂ ବାରମ୍ବାର ହାତ ଧୋଇ ଆମ ଏହାର ମୁକାବିଲା କରିପାରିବା ।
ଆମର ଅନୁଭୂତି କହୁଛି ଯେ, ବୟସ୍କ ଲୋକ ଓ ଗୁରୁତର ରୋଗରେ ପୀଡ଼ିତ ଲୋକଙ୍କର ଅଧିକ ଯତ୍ନ ଆବଶ୍ୟକ । ଏ ନେଇ ଆଗାମୀ ୧୫ ଦିନ ବ୍ୟାପକ ଜନସଚେତନତା ଆବଶ୍ୟକ ।
ସାମାଜିକ ଦୂରତ୍ୱକୁ ସାମାଜିକ ବାସନ୍ଦ ଭାବେ ଭାବିବା ଅନୁଚିତ । ବ୍ୟାପକ ସଚେତନତା ଓ କଠୋର ଶୃଙ୍ଖଳା ବର୍ତ୍ତମାନର ଆବଶ୍ୟକତା । ଦେଶରେ କରୋନା ଭୂତାଣୁ ପରୀକ୍ଷା ଦିଗରେ ଓଡ଼ିଶା ଏକ ଆଗୁଆ ରାଜ୍ୟ ।
ଆଗାମୀ ଦିନରେ ରାଜ୍ୟର ପ୍ରତ୍ୟେକ ଅଞ୍ଚଳରେ ବିକେନ୍ଦ୍ରୀକରଣ ପରୀକ୍ଷା ସୁବିଧା ଆରମ୍ଭ ହେବା ଆବଶ୍ୟକ । ଆଇସିଏମଆର ସୁପାରିସ ଅନୁଯାୟୀ ଆମ ରାଜ୍ୟରେ ସଙ୍ଗରୋଧର ଅବଧି ଧାର୍ଯ୍ୟ କରାଯାଇଛି ।
ଆବଶ୍ୟକ ପଡ଼ିଲେ ଏହାକୁ ବଢ଼ାଇବାର କ୍ଷମତା ଜିଲ୍ଲାପାଳମାନଙ୍କର ରହିଛି । କରୋନା ମୁକାବିଲାରେ ଅସସ୍ଥାୟୀ ସ୍ୱାସ୍ଥ୍ୟ ଶିବିର ଗୁଡ଼ିକର ଭୂମିକା ଗୁରୁତ୍ୱପୂର୍ଣ୍ଣ ହୋଇଛି ।
ସଙ୍ଗରୋଧ କେନ୍ଦ୍ର ଗୁଡ଼ିକରୁ ୯୫% ଆକ୍ରାନ୍ତଙ୍କୁ ଚିହ୍ନଟ କରାଯାଇଛି । ଏହା ତଳୁ ଉପରସ୍ତର ପର୍ଯ୍ୟନ୍ତ କର୍ମଚାରୀଙ୍କୁ ନିଷ୍ଠାରୁ ହୋଇପାରିଛି ।
ରାଜ୍ୟରେ ଅନ୍ୟ ରାଜ୍ୟର ପ୍ରବାସୀଙ୍କୁ ସହାୟତା କରିବାକୁ ଆମର ଜିରୋ ୱାକିଙ୍ଗ ଇନସାଇଡ ଓଡ଼ିଶା ନୀତିକୁ କାର୍ଯ୍ୟକାରୀ କରିବାରେ ଆମ ରାଜ୍ୟ ପୁଲିସର ଭୂମିକା ବେଶ ପ୍ରଶଂସନୀୟ ହୋଇପାରିଛି ।
ଏ ପର୍ଯ୍ୟନ୍ତ ଅନ୍ୟ ରାଜ୍ୟର ୧୪,୬୬୯ ପ୍ରବାସୀଙ୍କୁ ବସ୍ ଯୋଗେ ରାଜ୍ୟ ସୀମା ଚେକ୍ ପୋଷ୍ଟ ପାଖକୁ ପଠାଯାଇ ପାରିଛି ।
କରୋନା ସଙ୍ଗରୋଧ କେନ୍ଦ୍ର ଗୁଡ଼ିକରେ ଅନ୍ତେବାସୀମାନଙ୍କ ପାଇଁ ଯେଉଁ ସଂକ୍ଷିପ୍ତ ସାର୍ଟିଫିକେଟ କୋର୍ସ ଆରମ୍ଭ କରାଯାଇଛି, ତାହା ଭବିଷ୍ୟତରେ ସେମାନଙ୍କୁ ସୁଫଳ ଦେବ ବୋଲି ସେ ଆଶା କରିଥିଲେ ।
ସମୀକ୍ଷା ବୈଠକରେ ମୁଖ୍ୟ ଶାସନ ସଚିବ ଅସିତ ତ୍ରିପାଠୀ କହିଥିଲେ, କରୋନା ମୁକାବିଲାରେ ବିଭିନ୍ନ ଜୋନ୍ ନିର୍ଣ୍ଣୟ କ୍ଷେତ୍ରରେ ପଞ୍ଚାୟତଗୁଡ଼ିକୁ ୟୁନିଟ କରିବା ଦିଗରେ ଓଡ଼ିଶା ଏକମାତ୍ର ରାଜ୍ୟ ।
ଓଡ଼ିଶାରେ କ୍ୱାରେଣ୍ଟାଇନ ପାଇଁ ଯେତିକି ସୁଯୋଗ ଦିଆଯାଇଛି, ତାହାର ମାତ୍ର ୩୦% ବ୍ୟବହାର କରାଯାଇଛି । ଏ ପର୍ଯ୍ୟନ୍ତ ୮୦ ହଜାର ପ୍ରବାସୀ ହୋମ୍ କ୍ୱାରେଣ୍ଟାଇନକୁ ଯାଇଛନ୍ତି । ଅଧିକ ପ୍ରବାସୀ ଆସିଲେ ବି ଚିନ୍ତା ନାହିଁ ।
କୋଭିଡ ରୋଗରେ ଓଡ଼ିଶାରେ ସୁସ୍ଥତା ହାର ୪୨.୭୮% ରହିଛି । ଏହା ଜାତୀୟ ହାର ଠାରୁ ଭଲ । ମୃତୁ୍ୟହାର ରହିଛି .୪୬% । ଦୈନିକ ନମୁନା ପରୀକ୍ଷା କ୍ଷମତା ୫୫୦୦କୁ ବୃଦ୍ଧି ପାଇଛି । ୧୦୯ଟି ଟ୍ରେନରେ ୧,୫୩୭୩୮ ଜଣ ପ୍ରବାସୀ ଫେରିପାରିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
